Ungdom i Asker og Bærum er i ferd med å miste tilliten til politiet | Johannes T. Bangum

6. nov. 2015 15:46 Sist oppdatert 7. november 2015

Si ;D-innlegg: Det virker som det er blitt vanlig praksis å ta uskyldige ungdommer med til politistasjonen og anklage dem for hasjbruk. Jeg var én av dem.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Det kan virke som om politiet i Asker og Bærum syntes det er spennende å anklage ungdom for ulovlig rusbruk - både i mediene og på kvelder der de har for lite å gjøre, skriver Johannes Bangum. Thomas Olsen

Den siste tiden har politiet ropt varsko om festingen og rusbruken til ungdommer i Asker og Bærum.

Med lokalavisen Budstikka på slep skulle ukulturen dokumenteres forrige helg.

En av ungdommene som var blitt stoppet av politiet den kvelden, Per Tandberg (18), reagerte i et leserinnlegg i Aftenposten både på politiets og lokalavisens oppførsel.

Budstikka svarte Per:

Les også Vi ville se forholdene politiet beskrev med egne øyne

"Du har veldig store pupiller. Det er sånn man blir når man har røyket hasj", hadde politiet sagt mens journalistene flittig knipset bilder. Ungdommene hadde tatt et par øl hos en venn og var på vei hjem, klokken var elleve.

Jeg ble selv tatt med av politiet

Johannes Bangum

For rundt to år siden ble jeg selv stoppet av politiet på vei hjem fra fest. "Du har veldig store pupiller", sier den ene politimannen.Det var relativt mørkt ute, så det var vel ingen overraskelse.

Etter noen flere tester der politimennene tok pulsen på meg, ba meg om å følge fingeren deres med øyene og telle til 30, var det åpenbart for politimennene at jeg var ruset på hasj.

Jeg benektet dette, men ble tvunget til å sette meg inn i politibilen foran øyene på fem av mine venner.

På politistasjonen måtte jeg inn på en glattcelle og ta av meg alle klærne ned til bokseren

På politistasjonen måtte jeg inn på en glattcelle og ta av meg alle klærne ned til bokseren, slik at de kunne sjekke om jeg hadde noe stoff på meg.

Nok en hendelse ...

Etter rundt tre timer fikk jeg endelig tatt en urinprøve. Den var selvfølgelig negativ.

Politimennene beklaget og kjørte meg hjem igjen, klokken seks på morgenen.

En nærmest eksakt lik hendelse skjedde en annen gutt i Bærum for noen uker siden.

Hans far forteller: “Han kjørte ikke for fort, han blåste til 0.0 i promille, han svarte høflig på alle spørsmål og han klarte alle testene prikkfritt. De to betjentene konkluderte likevel enkelt og greit med at pupillene hans indikerte bruk av marihuana. Så de parkerte bilen hans på en bensinstasjon, tok førerkortet hans, inn på stasjonen med full stripping og ransaking, deretter blodprøve på sykehuset."

En uke senere kunne han hente førerkortet sitt, prøvene var negative.

Bryter ned tilliten vår til politiet

Dette er kun tre ubehagelige hendelser der uskyldige ungdom er blitt anklaget for hasjbruk. Finnes det flere slike historier? Jeg tipper det.

Marianne Melfald:

Les også Jeg er mor og bor i Bærum. Her er syv ting som bekymrer meg med politiet i Asker og Bærums budskap

Denne praksisen kan rett og slett ikke fortsette.

Det kan virke som om politiet i Asker og Bærum syntes det er spennende å anklage ungdom for ulovlig rusbruk – både i mediene og på kvelder der de har for lite å gjøre.

Det går dessverre utover uskyldig ungdom og bryter ned den tilliten vi har til politiet.

Følg Aftenposten Si;D påFacebook, Twitter og Snapchat (aft.sid)

Interessert i polities advarsel? Da kan du lese disse sakene:

Politiet i Asker og Bærum til foreldre:

Les også Politiet advarer: Ungdommer spiser brownies med cannabis

Politiets råd:

Les også Seks råd til foreldre før ungdommene skal på fest

Kommentator Helene Skjeggestad:

Les også «La ungdommen feste litt. Jeg tror de trenger det.»

Johannes T. Bangum (21)